Pielikums

Dobeles novada domes

2025. gada 25. jūnija

lēmumam Nr. 268/10

**ATKRITUMU APSAIMNIEKOŠANAS REĢIONĀLĀ CENTRA “BRAKŠĶI” UZRAUDZĪBAS PADOMES nolikums**

1. **VISPĀRĪGIE JAUTĀJUMI**
2. Viduslatvijas atkritumu apsaimniekošanas reģiona atkritumu apsaimniekošanas reģionālā centra “Brakšķi” (turpmāk – AARC) uzraudzības padomes (turpmāk – Padome) nolikums nosaka Padomes uzdevumus, kompetenci, darbības kārtību, kā arī Padomes priekšsēdētāja izraudzīšanas un aizvietošanas kārtību, Padomes locekļu tiesības un pienākumus.
3. Padome ir institūcija, kuru veido Jelgavas valstspilsētas, Jelgavas novada un Dobeles novada pašvaldības (turpmāk – Reģiona pašvaldības) deleģētie pārstāvji, kas īsteno Reģiona pašvaldību kopīgi izveidotā AARC pārraudzību un darbojas atbilstoši Pašvaldību likumam, Atkritumu apsaimniekošanas likumam, šim nolikumam un citiem normatīvajiem aktiem.
4. **PADOMES SASTĀVS UN PADOMES DARBA ORGANIZĒŠANA**
5. Padomes sastāvu veido trīs locekļi, pa vienam deleģētajam pārstāvim no katras Reģiona pašvaldības.
6. Padomes priekšsēdētāja pienākumus pilda pēc iedzīvotāju skaita lielākās pašvaldības deleģētais pārstāvis.
7. Padome no Padomes locekļu vidus ievēlē Padomes priekšsēdētāja vietnieku.
8. Padomes priekšsēdētājs:
   1. organizē un vada Padomes darbu;
   2. sasauc un vada Padomes sēdes;
   3. paraksta Padomes lēmumus, sēžu protokolus un citus dokumentus.
9. Padomes priekšsēdētāja prombūtnes laikā Padomes priekšsēdētāja pienākumus pilda Padomes priekšsēdētāja vietnieks.
10. Padomes sēdes protokolē. Padomes sēdes protokolā ieraksta darba kārtības jautājumus un pieņemtos lēmumus, kā arī personas, kas piedalās sēdē, un personas, kuras izteikušās par attiecīgo jautājumu.
11. Padome ir lemttiesīga, ja tās sēdē piedalās ne mazāk kā puse no Padomes locekļiem.
12. Padome lēmumus pieņem, atklāti balsojot, ar klātesošo Padomes locekļu balsu vairākumu. Ja balsu skaits sadalās vienādi, izšķirošā ir Padomes priekšsēdētāja balss.
13. Padomes sēdi sasauc AARC valde pēc savas iniciatīvas vai tad, ja to rakstveidā pieprasa kāds no AARC uzraudzības padomes locekļiem. AARC valde sasauc Padomes sēdi ne vēlāk kā vienas nedēļas laikā pēc pieprasījuma saņemšanas. Paziņojumu par sēdes sasaukšanu AARC valde nosūta visiem Padomes locekļiem ne vēlāk kā vienu nedēļu pirms sēdes norises datuma. Paziņojumā norāda sēdes norises laiku un vietu, sēdes darba kārtību, kā arī citu informāciju par sēdes sasaukšanu un norisi.
14. Padomes organizatorisko un tehnisko apkalpošanu nodrošina AARC darbinieki.

1. **PADOMES UZDEVUMI UN TIESĪBAS**
2. Padomes uzdevumi:
   1. ne biežāk kā reizi ceturksnī, līdz nākošā mēneša 20. datumam, pieprasīt un saņemt no AARC informāciju saistībā ar Reģiona pašvaldību deleģēto pārvaldes uzdevumu izpildi un piešķirto finanšu līdzekļu izlietojumu;
   2. ne retāk kā reizi gadā pieprasīt un saņemt no AARC informāciju saistībā ar Plānā norādīto datu, prognožu un noteikto kvantitatīvo mērķu izpildes novērtējumu un prognožu izvērtēšanu atbilstoši faktiskajai situācijai;
   3. veikt Reģiona pašvaldību deleģēto pārvaldes uzdevumu izpildes kontroli un novērtēt to izpildes kvalitāti saskaņā ar Reģiona pašvaldību deleģēšanas līgumos noteiktajiem kvalitātes novērtējuma kritērijiem;
   4. izvērtēt AARC sniegtās informācijas pamatotību par deleģēto uzdevumu izpildes traucējumiem vai pārtraukšanu;
   5. sniegt informāciju Reģiona pašvaldībām par to deleģēto pārvaldes uzdevumu izpildi ne retāk kā divas reizes gadā;
   6. piedalīties Viduslatvijas atkritumu apsaimniekošanas reģionālo centru “Brakšķi” un “Getliņi” uzraudzības padomju kopsēdēs.
3. Padome ir tiesīga:
   1. pieprasīt no AARC informāciju par AARC noteikto uzdevumu izpildi;
   2. apkopot un izvērtēt AARC iesniegtās atskaites un ziņojumus;
   3. veikt AARC noteikto uzdevumu izpildes kontroli, kā arī novērtēt uzdevumu izpildes kvalitāti;
   4. nepieciešamības gadījumā iesniegt AARC priekšlikumus un rekomendācijas attiecībā uz uzdevumu izpildes pilnveidošanu;
   5. īstenot citas tiesības un pienākumus, kas izriet no spēkā esošajiem normatīvajiem aktiem, starp AARC un pašvaldību noslēgtā deleģēšanas līguma, atbilst Padomes kompetencei un ir nepieciešami AARC darbības pārraudzības nodrošināšanai;
   6. Padome ir tiesīga izskatāmo jautājumu vispusīgai izvērtēšanai uzaicināt piedalīties Padomes sēdēs speciālistus.
4. **NOSLĒGUMA JAUTĀJUMI**
5. Padomes nolikumu un tā grozījumus apstiprina Reģiona pašvaldību domes.
6. Padomes nolikums un tā grozījumi stājas spēkā pēc to apstiprināšanas visās Reģiona pašvaldību domēs.

[amats] [vārds uzvārds]